IZJAVA in OBVESTILO SLOVENSKI JAVNOSTI

Odgovor vladi in njenemu predsedniku!

DavkoPlacevalciSeneDamo s povečanim tempom nadaljujemo akcijo zbiranja podpisov proti vladnemu zakonu o drugem tiru iz sledečih razlogov:

1. Vlada RS ne želi graditi dvotirne proge Divača - Koper, ampak namerava samo pripraviti strokovne podlage zanjo. Pri tem pa NE POVE, da le-te zahtevajo Državni lokacijski načrt (DLN) in gradbeno dovoljenje. Projektira na obmejnem področju v pasu 250 m, ali pa kar čez mejo. DLN in sprememba gradbenega dovoljenja bo možna čez dve leti. Ali računa, da bo dobila še ene volitve ? Številke, ki jih navajajo – 90 milijonov dodatnih stroškov, pa so neresnične in povsem izmišljene.
2. Vlada s tem de facto priznava resnično ceno drugega tira, ki smo jo mi vseskozi navajali, to je 3,5 milijarde eurov za 45 letno obratovanje.

Skratka ni več dvojna cena za enojni tir AMPAK TROJNA CENA ZA FIKTIVNI TIR.

1. Civilna iniciativa za nadzor in Zveza društev upokojencev, na katere se vlada sklicuje niso verodostojni, niti demokratični, niti legitimni predstavniki civilne družbe in stroke. So zgolj namišljene Civilne iniciative, ustanovljene za vlado, da z vlado pred kamerami delujejo kot piarovska služba vlade.
2. Pravi predstavniki stroke so Inženirska akademija Slovenije, Zveza inženirjev Slovenije ter Inženirska zbornica Slovenije. Teh pa vlada ne mara, niti jih ne more pritegniti, ker so strokovne in samostojne.
3. Mi, DavkoPlacevalciSeNeDamo ne želimo biti privesek omenjenih provladnih združb za pokrivanje tehničnih in ekonomskih akrobacij in pomirjanja živčnosti vlade, ki v zadnjih dneh skuša prehiteti samo sebe. Zato smo dolžni zavarovati slovenske davkoplačevalce pred novimi manipulacijami.
4. Zaradi obrambe slovenskih davkoplačevalcev bomo pospešeno zbirali podpise z zahtevo za referendum še naprej, kajti ta zakon uzakonja korupcijo in je obenem vrhunski zmazek pravne stroke. Stroka in ne šarlatani mora dobiti mesto, ki ji pripada.

Z izjavami o novem fiktivnem dvojnem tiru želi vlada javnost predvsem demotivirati za podpisovanje, med tem ko poslanci stranke SMC na naših stojnicah grozijo, razgrajajo in nekulturno motijo zbiranje podpisov, kot se je to danes nezaslišano dogajalo v Ljubljani in Celju.

Ljubljana, 9.6.2017 DavkoPlacevalciSeNeDamo

Vili Kovačič